28. 7. 90 De Europæiske Fællesskabers Tidende Nr. C 188/7 
Meddelelse K(90) 1522 om indledning af en antidumpingprocedure vedrørende importen af 
svejset trådnet med oprindelse i Jugoslavien 
(90/C 188/05) 
Kommissionen har modtaget en klage, hvori det påstås, 
at svejset trådnet med oprindelse i Jugoslavien importeres 
til Grækenland til dumpingpriser, hvorved den pågæl­
dende erhvervsgren i Fællesskabet påføres skade. 
Klage 
Klagen er indgivet af Evangelos-Frixos Dimou i Athen, 
der optræder på vegne af trådnetfabrikanter i Græken­
land, som tegner sig for mere end 90 % af produktionen 
af trådnet i Grækenland. 
Erhvervsgren,! Fællesskabet 
Det gøres i klagen gældende, at dumpingimporten af 
svejset trådnet er koncentreret på det græske marked, 
hvorved samtlige producenter af den pågældende vare på 
dette marked skades. 
Klagen indeholder geviser for, at det græske marked for 
svejset trådnet er et isoleret konkurrerende marked, på 
hvilket producenterne sælger næsten hele deres produk­
tion, og hvor producenter af denne vare, som har deres 
virksomhed andetsteds i Fællesskabet, ikke i væsentlig 
grad dækker efterspørgslen. 
I klagen påpeges det derfor, at de græske producenter af 
svejset trådnet i henhold til definitionen i artikel 4, stk. 5, 
andet led, i Rådets forordning (EØF) nr. 2423/88 (*) må 
anses for at udgøre en erhvervsgren i Fællesskabet, og at 
den skade, der forårsages af dumpingimporten, kan fast­
lægges med hensyn til denne erhvervsgren, selv om en 
væsentlig del af den samlede erhvervsgren i Fællesskabet 
ikke har lidt skade. 
Ved den erhvervsgren i Fællesskabet, der siges at lide 
skade, forstås derfor den pågældende erhvervsgren på 
det græske marked, som er det eneste, der er omfattet af 
denne procedure. 
Vare De pågældende varer henhører under KN-kode ex 
7314 20 00 og ex 7314 30 90. 
Dumping 
Påstanden om, at der finder dumping sted, er baseret på 
en sammenligning af den normale værdi, ab fabrik, med 
eksportprisen, ab fabrik. Den normale værdi og eksport­
prisen er beregnet på grundlag af de priser, der faktisk er 
betalt eller skal betales for samme vare på det jugosla­
viske marked henholdsvis af uafhængige græske impor­
tører. 
Der er konstateret betydelige dumpingmargener. 
Skade 
Hvad angår den skade, der er påført de græske produ­
center af svejset trådnet, gøres det i klagen gældende, at 
den pågældende import steg fra nul i 1986 til 4 120 tons i 
1988 og 10 960 tons i de første ni måneder af 1989, og 
der blev fremlagt tilstrækkelige beviser herfor. 
Den dertil svarende jugoslaviske markedsandel for 
svejset trådnet i Grækenland øgedes fra nul i 1987 til 
6% i 1988 og nåede op på 19,5% i de første ni 
måneder af 1989. I samme periode tegnede den pågæl­
dende import til resten af Fællesskabet sig for en ubety­
delig andel af markedet i hvet af årene. 
Det gøres i klagen endvidere gældende, at de priser, 
hvortil dumpingvarerne er blevet videresolgt på det 
græske marked, er væsentligt lavere end de priser, som 
er nødvendige for at sikre de indenlandske producenter 
dækning for alle omkostninger og en rimelig fortjeneste. 
Dette har for den pågældende erhversgren i Fællesskabet 
ifølge det anførte betydet en væsentlig nedgang i salg og 
markedsandel. Det gøres desuden gældende, at den kraf­
tige stigning i lavprisimporten medførte pristryk på det 
græske marked, således at de græske producenter ikke 
var i stand til at få dækning for stigningen i råmateria­
lepriserne, og de måtte derfor notere en kraftig nedgang 
i fortjenesten. Deres finansielle situation svækkedes yder­
ligere som følge af den stadigt mere udtalte underudnyt­
telse af kapaciteten og nødvendigheden af at finansiere 
de voksende lagre. 
Svejset trådnet er et præfabrikeret produkt til armering, 
som fremstilles af glat eller ribbet koldttrukket arme-
ringsjern- eller ståltråd, sammensvejset i berøringspunk­
terne, så der dannes et net. Det anvendes til næsten alle 
former for armerede betonkonstruktioner, både i bygge­
riet og ved fremstilling af præfabrikerede komponenter. 
(') EFT nr. L 209 af 2. 8. 1988, s. 1. Procedure 
Kommissionen har efter konsultationer besluttet, at der 
foreligger tilstrækkelige beviser til at begrunde iværksæt­
telsen af en procedure, og har indledt en undersøgelse i 
henhold til artikel 7 i Rådets forordning (EØF) nr. 
2423/88 angående importen til Grækenland af svejset 
trådnet med oprindelse i Jugoslavien. 
Nr. C 188/8 De Europæiske Fællesskabers Tidende 28. 7. 90 
Interesserede parter kan tilkendegive deres mening 
skriftligt, specielt ved at besvare <Jet spørgeskerne, der er 
tilsendt parter, som vides berørt af sagen, og ved at 
fremlægge beviser til støtte herfor. Kommissionen vil 
endvidere høre de parter, der anmoder herom i forbin­
delse med fremlæggelsen af deres synspunkter, forudsat 
at de kan godtgøre, at de sandsynligvis vil blive berørt af 
proceduren. 
Denne meddelelse offentliggøres i henhold til artikel 7, 
stk. 1, litra a), i ovennævnte forordning. 
Tidsfrist 
Oplysninger vedrørende sagen, redegørelser vedrørende 
påstanden om, at der finder dumping sted og forvoldes skade som følge heraf, og anmodninger om at blive hørt 
indgives skriftligt til Kommissionen for De Europæiske 
Fællesskaber, Generaldirektoratet for Forbindelser med 
Tredjelande (afdeling I-C-l), Rue de la Loi 200, B-1049 
Bruxelles (*) senest 30 dage efter offentliggørelsen af 
denne meddelelse eller, for så vidt angår parter, som 
vides berørt, 30 dage efter modtagelsen af følgeskrivelsen 
til ovennævnte spørgeskema, alt efter hvilken dato der 
måtte være den seneste. Skrivelsen anses for at være 
modtaget syv dage efter afsendelsen. 
Har Kommissionen ikke modtaget de nødvendige oplys­
ninger og redegørelser i den rette form inden for den 
angivne tidsfrist, kan Fællesskabets myndigheder træffe 
foreløbig eller endelig afgørelse på grundlag af de fore­
liggende oplysninger i henhold til artikel 7, stk. 7, litra 
b), i Rådets forordning (EØF) nr. 2423/88. 
(') Telex COMEU B 21877, telefax 32 2 235 65 05.